ХӀокху заманан Олимпийн ловзарийн программин юкъа догӀу 28 аьхкенан (42 кепара) а, 7 Ӏаьнан (15 кепара) спортан тайпа. 2020 шарахь хила езаш хиллачу Олимпийн ловзарийн программин тӀетоха езара кхин а 5 спортан тайпа (8 кепара). Спортан тайпанийн классификаци хӀоттош ДОК йогӀу «цхьа федераци — цхьаъ спортан тайпа». Спортан тайпан тӀаьхьа къовларгаш чохь гайтина иза чуйогӀу дуьненайукъара федерацин цӀе.